 Bílíọnù kan àti ẹgbẹrin mílíọnù náírà, 1.8 bílíọnù ni fásitì OAU jẹ ìjọba ìpínlẹ Ọṣun Owó orí tí fásitì OAU jẹ la gbọ wí pé, ó jẹ owó orí àwọn òṣìṣẹ rẹ, èyí tí kò san sínú aṣuwọn ìjọba ìpínlẹ náà lọdún 2015 si 2016. Fásitì OAU ṣàlàyé pé àìgbọraẹniyé láàárín fásitì àti ìjọba ló fa ìṣẹlẹ náà Àjọ náà gbé ìloro ọgbà fásitì náà tì pa lẹyìn tí gbèdéke ọjọ méje tí wọn fún OAU làti san owó orí ọhun forí sánpọn. Kùtùkùtù òwúrò ọjọrú làwọn òṣìṣẹ ikọ amúṣẹyá láti àjọ olówó-orí ípínlẹ Ọṣun, OIRS, gúnlẹ sí ọgbà fásitì náà, tí wọn sì ti gbàgede ìgbìmò alákòóso tó ga jùlọ níléèwé náà ati ọfíísì ìṣàkóso níbẹ. Lẹyìn èyí ni wọn mórí lé ìloro ọgbà fásitì náà tí wọn sì fi ẹwọn tìí, ṣùgbọn wọn fi ààyè ìrìnnà ẹsẹ sílẹ. Gbèdéke ọjọ méje ni wọn fún fásitì náà làti san owó orí ọhun. Nígbà tó ń sọrọ lórí ìgbésẹ tí wọn gbé náà, ollórí ikọ amúsẹyá fọrọ owó orí ní ìpínlẹ Ọsun, ọgbẹni Ọládípọ Babátúndé ní, bílíọnù kan àti ẹgbẹrin mílíọnù náírà, 1.8 bílíọnù ni fásitì náà jẹ ìjọba ìpínlẹ Ọṣun, tí wọn kò sì san-án nígbà tí gbèdéke tí wọn fún wọn pé. Kùtùkùtù òwúrò ọjọ ọrú làwọn òṣìṣẹ ikọ amúṣẹyá láti àjọ olówó-orí nípínlẹ Ọṣun, OIRS gúnlẹ sí ọgbà fásitì náà Àmọ ṣá, àwọn aláṣẹ fásitì náà ti ṣàlàyé pé, àìgbọraẹniyé láàárín fásitì náà àti ìjọba ìpínlẹ Ọṣun ló fa ìṣẹlẹ náà. Fásitì yìí ti bẹrẹ sísan àjẹẹlẹ gbèsè owó orí náà láti ọdún 2017 ṣùgbọn òbítíbitì gbèsè owó orí tàwọn ìṣàkóso tó ti lo ìgbà kọjá jẹ sílẹ, ló ń fa wàhálà yii. Àjọ tó ń pawó wọlé lábẹlé, tó tún ń se kòkárí ówó orí nípínlẹ Ọṣun, OIRS, ti gbé ìloro ọgbà fásitì Ọbáfẹmi Awólọwọ tó wa nílùú Ilé ifẹ tì pa lórí ẹsùn pé, ó jẹ owó orí to dín díẹ ní bílíọnù méjì náírà. : Ìjọba Ọsun: N1.8bn ni OAU jẹ lówó orí òsìsẹ rẹ 